**Referat fra FAU-møte Vesong ungdomsskole 02.02.2021**

Til stede: Kjersti Lindseth, Anita Endahl, Anja Kutchenreuter Andreassen, Terje Glamo, Renate Enerly, Chirsten Castberg, Jeanett Hoff, Arne Cato Snarvoll , Martha Kristine Kjeldsen, Hilde Hauge, Hilde Nordgarden

**1. Godkjenning av siste referat**:

Referatet ble godkjent

**2. Informasjon fra rektor**

1. Informasjon om parkeringssituasjon. Ungdomsskolen har ikke «kiss and ride» sone.
2. I årsrapport for 2020 kommer det frem at skolen har hatt et lite økonomisk underskudd i 2020. Videre at det har vært en liten nedgang i elevtallet, men ikke nok til at det har gitt færre klasser, noe som påvirker økonomien. Stabil bemanning på skolen, sykemeldingsprosent var 5% i 2020. Utfordring for ansatte at det veksler mellom gult og rødt nivå, og at klasser og enkeltelever tas ut i karantene med (u)jevne mellomrom
3. Innspill til referat fra møte 2.2.21. Skolens innsats mot mobbing (SIM) er et kommunalt innsatsområde. Det er ikke nytt at skolen jobber med denne problematikken, men det er med SIM satt mer i system. Det har blant annet vært opplæring av ansatte om hvordan oppdage og ta tak i mobbeutfordringer. Arbeidet er ledet av pedagogisk senter som har god kompetanse, og opplæring er blant annet gitt av Universitetet i Sør.
4. Innspill til referat fra møte 2.2: Skolen har hatt en miljøterapeut i flere år, i fjor i 150% stilling. I år er det en 100% stilling. Skal være en ressurs som er til stede for elevene og jobber iherdig med det psykososiale miljøet
5. Skriftlig eksamen for 10. trinn er avlyst, men muntlig eksamen går som vanlig
6. Sak 5 om innspill fra forelder vedrørende karaktersetting i gym ble tatt under denne saken, fordi man ønsket innspill fra rektor. Han orienterte på generelt grunnlag om at karakterer settes ut i fra kompetansekravet i læreplanen.

**3. Informasjon fra skolemiljøutvalget og samarbeidsutvalget**

Ikke vært møter siden siste FAU-møte

**4. Innspill til skolebruksplan:**

Hva kan FAU bidra inn med for å løfte Vesong i det politiske arbeidet? Hva tenker skolen/rektor? Rektor forteller at planen i stor grad handler om inntaksområder og at det er gitt endel innspill allerede. Mange av de innspillene er også referert fra forrige møte. Ut over dette spiller rektor inn at med økning i elevtall fremover er det en utfordring at de ikke har arbeidsplasser nok til det antall lærere man vil ha behov for

Det viktige i saken er at vi i FAU gjerne vil bidra inn for å gi våre innspill og komme inn med saker tidlig nok til at de blir inkludert. FAU vil være høringsinstans og være tidlig ute. Chirsten og Anja ser på dette sammen og lager et utkast til innspill fra FAU

**5. Innspill fra forelder. Karakter i gym**

Se sak 2 d)

**6. Eventuelt**

1. Hilde Hauge er representant i Kommunalt foreldreutvalg (KFU). Så langt har hun vært på ett møte. Det er nytt møte 8.3, og Hilde refererer fra dette ved neste FAU-møte i april
2. Avslutninger. FAU ønsker å få til noe rundt avslutning for 10. trinn. Vi håper det er mulig med en ordinær seremoni/avslutning, men vi må også ha en plan B. Hvor mange kan samles, hva med matservering etc?. Hilde H undersøker hvordan det ble gjort på en annen skole i fjor, Kjersti ser om hun finner informasjon om hvordan dette vanligvis organiseres. Jeanett og Hilde N er foreldre i 10. klasse og holder litt ekstra i dette fremover.

Referent Hilde Nordgarden